WALKMAN Ръководство на потребителя
Принтиране
Начална страница > Начало > Захранване/зареждане > Зареждане на батерията

## Зареждане на батерията

Относно режим [Battery Care]
Относно индикатора за батерията
Батерията на плейъра се зарежда, докато плейърът е свързан към работещ компютър.
Когато свързвате плейъра към компютъра си, използвайте USB кабел (доставен).
Когато индикацията за зареждане на батерията в горния десен ъгъл на дисплея покаже , зареждането е завършено. (Време за зареждане около 3 часа.)
Когато използвате плейъра за първи път, или ако не сте използвали плейъра дълго време, заредете батерията напълно (до индикация за зареждане на батерията на дисплея).
Забележка

- След пълно зареждане плейърът автоматично влиза в режим на готовност.

### Относно режим [Battery Care]

В режим [Battery Care] плейърът спира зареждането малко, преди батерията да се зареди напълно. Когато не е необходимо продължително многочасово използване, можете да настроите [Battery Care] на [On], за да увеличите броя цикли на зареждане и разреждане, което значително удължава времето на живот на батерията.
Относно как да настроите режим [Battery Care], вижте [Подробности].
Забележка

- В режим [Battery Care], първата чертичка на индикатора на батерията ще изчезне малко по-бързо от обикновено. Това е в резултат от спиране на зареждане на батерията преди да се зареди напълно (с цел удължаване на живота на батерията) и не е неизправност.

### Относно индикатора за батерията

Индикаторът за батерията в информационната зона показва оставащия заряд на батерията.
С намаляване на мощността на батерията, чертичките на иконата изчезват. Ако се появи [LOW BATTERY. Please Charge.], не можете да използвате плейъра. В този случай заредете батерията, като свържете плейъра към компютъра. Вижте [Подробности] относно издръжливостта на батерията.
Подсказване

- По време на зареждане екранът потъмнява.

Забележка

- Ако зареждате плейър, който не е бил използван продължително време, компютърът ви може да не разпознае плейъра, или на дисплея може да не се вижда нищо. Заредете плейъра за около 30 секунди, след което той трябва отново да заработи нормално.

- Зареждайте батерията при околна температура между 5 °C и 35 °C. Ако се опитате да зареждате батерията при околна температура извън този диапазон, може да се появи иконата и зареждането няма да може да се извърши.

- Батерията може да бъде зареждана приблизително 500 пъти, преди да се изхаби. Този брой може да варира в зависимост от условията, при които използвате плейъра.

- [Do not disconnect.] се появява на дисплея, когато компютърът е в контакт с плейъра. През това време не откачвайте USB кабела (доставен); в противен случай прехвърляните данни (или данните, които вече са прехвърлени) може да се повредят.

- Управляващите бутони на плейъра не работят, докато той е свързан към компютър.

- За да предотвратите влошаване на живота на батерията, зареждайте батерията поне веднъж на всяка половин година или всяка година.

- Някои USB устройства, свързани към компютъра, може да повлияят на правилната работа на плейъра.

- Не гарантираме зареждането на батерията при използване на собственоръчно асемблиран/модифициран компютър.

- Ако компютърът влезе в режим на съхранение на енергията, като например режим на заспиване или хибернация, докато плейърът е свързан чрез USB кабел, батерията на плейъра няма да се зареди. Вместо това плейърът продължава да използва мощността на батерията и да я разрежда.

- Не оставяйте плейъра свързан за продължително време към лаптоп, който не е свързан към електрическата мрежа, защото плейърът може да изтощи батерията на компютъра.

- Докато плейърът е свързан към компютър, не включвайте, рестартирайте, събуждайте от режим на заспиване и не изключвайте компютъра. Тези действия може да повредят плейъра. Разкачете плейъра от компютъра, преди да извършвате тези действия.

- По време на зареждане в плейъра може да се натрупа топлина. Това не е повреда.

- След като го свържете към компютър с USB кабел, останалата информация за последно възпроизведена песен, видео, снимка и др., се изчиства. Изберете повторно желаното съдържание от списъка на екрана.

Обратно в началото